**Izvorul**

*Necorupb*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Așa precum izvorul peste prund

își saltă unda plină de răcoare,

la fel și eu, te aduceam în gând,

să te alint cu roua din petale.

Petale dalbe pline de mister

dintr-un răzor cu flori înmiresmate

stropite cu mirajele din cer

căzute să ne spele de păcate.

Te ridicam pe brațe într-un pat

din flori de tei, la început de vară,

să te iubesc așa cum am visat

când ai venit la mine-ntâia oară.

Dar am rămas izvorul fără prund

cu unda rătăcită printre stele,

surprinsă-n vraja unui joc secund

dispari treptat din visurile mele.